Det er viktig å vite hvilke forsikringer du har, og hvilke du trenger. Du kan være dobbeltforsikret hvis du har flere forsikringer som dekker samme behov. Mange er dobbeltforsikret uten å være klar over det. Det kan være fordi man er dekket gjennom familiens forsikringer, ulike medlemskap eller av arbeidsgiver. Derfor er det lurt å gjennomgå forsikringene dine for å unngå å betale for dekninger du kanskje allerede har. Du får oversikt over dine forsikringer i mobil- og nettbanken. Du kan også kontakte en rådgiver for å få hjelp til å samle forsikringene du trenger og få rabatt på det du betaler, eller du kan sette deg inn i hvordan du unngår å bli dobbeltforsikret.